
PARLAMENTUL ROMÂNIEI

CAMERA DEPUTAŢILOR

	COMISIA PENTRU ÎNVĂŢĂMÂNT, ŞTIINŢĂ, TINERET ŞI SPORT
	COMISIA PENTRU APĂRARE, ORDINE PUBLICĂ ŞI SIGURANŢĂ  NAŢIONALĂ

	Nr.4C-9/105

	Nr. 4C-12/112  


Bucureşti, 12 mai 2015 

Către

BIROUL PERMANENT

AL

CAMEREI DEPUTAŢILOR


Vă transmitem, alăturat, raportul comun asupra proiectului de Lege pentru modificarea şi completarea Legii nr.56/2012 privind organizarea şi funcţionarea Academiei de Ştiinţe Militare (PLx. 321/2015).

În funcţie de obiectul şi conţinutul său, proiectul de lege face parte din categoria legilor ordinare.

      PREŞEDINTE 
                   


       PREŞEDINTE

      Adrian Nicolae DIACONU      

    
             Ion MOCIOALCĂ

PARLAMENTUL ROMÂNIEI

CAMERA DEPUTAŢILOR

	COMISIA PENTRU ÎNVĂŢĂMÂNT,


ŞTIINŢĂ, TINERET ŞI SPORT 

Bucureşti, 05 mai 2015 

Nr. 4C-9/105
	            COMISIA PENTRU APĂRARE, ORDINE 

             PUBLICĂ ŞI SIGURANŢĂ NAŢIONALĂ

             Bucureşti,  12 mai 2015

             Nr. 4C- 12/112


RAPORT COMUN

asupra proiectului de Lege pentru modificarea şi completarea Legii nr.56/2012 privind organizarea şi funcţionarea

 Academiei de Ştiinţe Militare 

(PLx. 321/2015)


1. În baza prevederilor art. 95 din Regulamentul Camerei Deputaţilor, republicat, cu adresa nr. PLx. 321 din 30 martie 2015, Comisia pentru învăţământ, ştiinţă, tineret şi sport şi Comisia pentru apărare, ordine publică şi siguranţă naţională au primit spre dezbatere, în fond, proiectul de Lege pentru modificarea şi completarea Legii nr.56/2012 privind organizarea şi funcţionarea Academiei de Ştiinţe Militare.


Pentru întocmirea raportului, Comisiile au analizat avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.

Proiectul de lege are ca obiect de reglementare completarea Legii nr.56/2012 privind organizarea şi funcţionarea Academiei de Ştiinţe Militare, în sensul stabilirii entităţii care îndeplineşte atribuţiile ordonatorului principal de credite. 


2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut propunerea legislativă în şedinţe separate.

Comisia pentru apărare, ordine publică şi siguranţă naţională a dezbătut proiectul de lege în şedinţele din data de 22 aprilie şi 12 mai 2015. 

La lucrările Comisiei au fost prezenţi 21 deputaţi, din totalul de 26 membri ai Comisiei. 

La dezbateri au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, doamna Otilia Sava – secretar de stat, Ministerul Apărării Naţionale şi doamna Irina Alexe – secretar general adjunct, Ministerul Afacerilor Interne. 
În urma dezbaterilor, Comisia pentru apărare, ordine publică şi siguranţă naţională a propus, cu unanimitate de voturi, adoptarea propunerii legislative cu amendamente. 


Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 05 mai 2015. 


La lucrările Comisiei au fost prezenţi 20 deputaţi, din totalul de 27 membri ai Comisiei. 

4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: doamna Otilia Sava – secretar de stat şi domnul Florin Jianu – director, Direcţia financiar contabilă, Ministerul Apărării Naţionale, doamna Irina Alexe – secretar general adjunct, Ministerul Afacerilor Interne, domnul Andrei Gheorghe Kiraly - secretar de stat în cadrul Ministerului Educaţiei şi Cercetării Ştiinţifice, doamna Coralia Panaite – director, Serviciul Român de Informaţii, domnul gr. (r) prof. univ. dr. Mihail Vasile-Ozunu – vicepreşedinte şi domnul gr. prof. univ. dr Gheorghe Toma – secretar general, Academia de Ştiinţe Militare. 

În urma dezbaterilor, Comisia pentru învăţământ, ştiinţă, tineret şi sport a propus, cu 18 voturi pentru şi 1 abţinere, a  hotărât adoptarea cu amendamente a proiectului de lege.


5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de Primă Cameră sesizată, a adoptat proiectul de lege în şedinţa din 24 martie 2015.



6. În urma finalizării dezbaterilor, membrii celor două Comisii au hotărât să propună plenului Camerei Deputaţilor adoptarea proiectului de lege, cu amendamentele admise şi respinse din Anexă. 
	PREŞEDINTE

Adrian Nicolae DIACONU


	PREŞEDINTE
Ion MOCIOALCĂ

	SECRETAR

Victor CRISTEA
	SECRETAR                                                                                                       Ion BENGA


Consilier parlamentar 







                                                                                                                       Consilier parlamentar 
Ioana Florina Mînzu                                                                                                                                                                                                                                                     Daria Cotoc

















ANEXĂ

I. AMENDAMENTE ADMISE

	Nr

Crt.
	Text 

Legea nr. 56/2012,

 cu modificările şi completările ulterioare
	Text

adoptat de Senat 
	Text propus de Comisii

(autorul amendamentului)
	Motivare

	1.
	---
	Titlul Legii: Lege pentru modificarea şi completarea Legii nr.56/2012 privind organizarea şi funcţionarea Academiei de Ştiinţe Militare
	Titlul Legii: Lege pentru modificarea Legii nr. 56/2012 privind organizarea şi funcţionarea Academiei de Ştiinţe Militare
	Se propune doar modificarea unor articole.

	2.
	---


	Articol unic. - Legea nr. 56/2012 privind organizarea şi funcţionarea Academiei de Ştiinţe Militare, publicată în Monitorul Oficial al României, Partea I, nr.195 din 26 martie 2012, cu modificările şi completările ulterioare, se modifică şi se completează după cum urmează: 
	Art. I. – Legea nr. 56/2012 privind organizarea şi funcţionarea Academiei de Ştiinţe Militare, publicată în Monitorul Oficial al României, Partea I, nr.195 din 26 martie 2012, cu modificările şi completările ulterioare, se modifică după cum urmează:
	Ca urmare a modificării titlului legii. 

	3.
	Lege privind organizarea şi funcţionarea Academiei de Ştiinţe Militare
	1. Titlul legii se modifică şi va avea următorul cuprins: 

“Lege privind organizarea şi funcţionarea Academiei de Securitate Naţională”
	1. Titlul legii se modifică şi va avea următorul cuprins: 

“Lege privind organizarea şi funcţionarea Academiei de Ştiinţe ale Securităţii  Naţionale”

Autor: Comisia pentru învăţământ, ştiinţă, tineret şi sport, deputat Radu Zlati
	Pentru a nu restricţiona domeniul de activitate al Academiei

	4.
	Art. 1 – (1) Academia de Ştiinţe Militare, denumită în continuare ASM, se înfiinţează ca instituţie publică de interes naţional în domeniul cercetării ştiinţifice din sistemul de apărare, ordine publică şi siguranţă naţională, de consacrare academică, aflată în  coordonarea Ministerului Apărării Naţionale, Ministerului Administraţiei şi Internelor şi Serviciului Român de Informaţii. 

(2) ASM are personalitate juridică şi reprezintă în justiţie interesele proprii. ASM poate fi reprezentată în justiţie şi de organele de specialitate ale Ministerului Apărării Naţionale, Ministerului Administraţiei şi Internelor şi Serviciului Român de Informaţii, după caz.
	2. La articolul 1, alineatele (1) şi (2) se modifică şi vor avea următorul cuprins:

“Art. 1. -  (1) Se înfiinţează Academia de Securitate Naţională, denumită în continuare ASN, ca for naţional, de consacrare ştiinţifică, ce reuneşte personalităţi reprezentative din sistemul de apărare, ordine publică şi siguranţă naţională, aflată în coordonarea ştiinţifică a Ministerului Apărării Naţionale, Ministerului Afacerilor Interne şi Serviciului Român de Informaţii. 

(2) ASN este instituţie publică de interes naţional, cu personalitate juridică, şi reprezintă în justiţie interesele proprii. ASN poate fi reprezentată în justiţie şi de organele de specialitate ale Ministerului Apărării Naţionale, Ministerului Afacerilor Interne şi Serviciului Român de Informaţii, după caz.”
	2. La articolul 1, alineatele (1) şi (2) se modifică şi vor avea următorul cuprins:

”Art. 1. -  (1) Se înfiinţează Academia de Ştiinţe ale Securităţii Naţionale, denumită în continuare ASSN, ca for naţional, de consacrare ştiinţifică, ce reuneşte personalităţi ştiinţifice reprezentative din domeniul de apărare, ordine publică şi siguranţă naţională, aflată în coordonarea ştiinţifică a Ministerului Apărării Naţionale, Ministerului Afacerilor Interne şi Serviciului Român de Informaţii.” 

Autor: Comisia pentru învăţământ, ştiinţă, tineret şi sport, deputat Petru Andea, deputat Radu Zlati

(2) ASSN este instituţie publică de interes naţional, cu personalitate juridică, şi reprezintă în justiţie interesele proprii.  ASSN poate fi reprezentată în justiţie şi de organele de specialitate ale Ministerului Apărării Naţionale, Ministerului Afacerilor Interne şi Serviciului Român de Informaţii, după caz.”
Autor: Comisia pentru învăţământ, ştiinţă, tineret  
	Pentru a se corela cu noua denumire a Academiei 

Pentru a se corela cu noua denumire a Academiei

	5.
	Art. 10 - (4) Indemnizaţiile prevăzute la alin.(1) şi (2) se asigură din sume alocate de la bugetul de stat, prin transferuri din bugetul Ministerului Educaţiei Naţionale. 
	3. La articolul 10, alineatul (4) se modifică şi va avea următorul cuprins:

“(4) Indemnizaţiile prevăzute la alin.(1) şi (2) se asigură din sume alocate de la bugetul de stat, conform legilor bugetare anuale.”
	3. Nemodificat 
	

	6.
	---
	4. La articolul 10, după alineatul  (4) se introduce un nou alineat, alin.(5), cu următorul cuprins:

“(5) Se autorizează Ministerul Finanţelor Publice şi Ministerul Educaţiei şi Cercetării Ştiinţifice să efectueze modificările ce se impun în Legea bugetului de stat pe anul 2015.”
	Se elimină.

Autor: Comisia pentru apărare, ordine publică şi siguranţă naţională
	Text preluat cu completări  şi modificări la art. II.

	7.
	Art.23 – (2) Preşedintele reprezintă ASM în relaţiile cu terţii şi este ordonator secundar de credite.
	5. La articolul 23, alineatul (2) se modifică şi va avea următorul cuprins:

“(2) Preşedintele ASN reprezintă Academia în relaţiile cu terţe persoane fizice sau juridice şi este ordonator principal de credite.”
	4. La articolul 23, alineatul (2) se modifică şi va avea următorul cuprins:

”(2) Preşedintele ASSN reprezintă Academia în relaţiile cu terţii şi este ordonator principal de credite.”

Autor: Comisia pentru apărare, ordine publică şi siguranţă naţională

	Pentru o exprimare mai clară

	8.
	---
	---
	Art. II. – Se autorizează Ministerul Finanţelor Publice şi Ministerul Educaţiei şi Cercetării Ştiinţifice să efectueze modificările ce se impun în Legea bugetului de stat pe anul 2015, ca urmare a modificărilor aduse prin prezenta lege. 
Autor: Comisia pentru apărare, ordine publică şi siguranţă naţională
	Pentru a se aduce completările necesare.  


II. AMENDAMENT RESPINS
	Nr

Crt.
	Text 

Legea nr. 56/2012
	Text

adoptat de Senat 
	Text amendament

(autor) 
	Motivare
	Camera decizională 

	1.
	Art. 1 - (2) ASM are personalitate juridică şi reprezintă în justiţie interesele proprii. ASM poate fi reprezentată în justiţie şi de organele de specialitate ale Ministerului Apărării Naţionale, Ministerului Administraţiei şi Internelor şi Serviciului Român de Informaţii, după caz.
	Art. 1 - (2) ASN este instituţie publică de interes naţional, cu personalitate juridică, şi reprezintă în justiţie interesele proprii. ASN poate fi reprezentată în justiţie şi de organele de specialitate ale Ministerului Apărării Naţionale, Ministerului Afacerilor Interne şi Serviciului Român de Informaţii, după caz.”
	Art. 1 - (2) ASSN este instituţie publică de interes naţional, cu personalitate juridică. ASSN poate fi reprezentată în justiţie şi de organele de specialitate ale Ministerului Apărării Naţionale, Ministerului Afacerilor Interne şi Serviciului Român de Informaţii, după caz.”

Autor: Deputat Petru Andea şi deputat Radu Zlati


	a) Motivare pentru adoptare

Din punct de vedere juridic, prin terminologia persoană juridică se subînţelege că îşi reprezintă interesele proprii.  

b) Motivare pentru respingere

Pentru a se specifica clar acest aspect.
	Camera Deputaţilor

